Marina SUA a folosit sistemul Aegis, similar celui de la Deveselu, pentru a intercepta rachetele iraniene. Ce rată de succes a avut
Marina SUA a anunțat marți seara că două distrugătoare americane aflate în Marea Mediterană au interceptat „mai multe rachete balistice” - dintr-un total de aproape 200 - lansate de Iran asupra Israelului în timpul atacului din 1 octombrie. Cele două distrugătoare sunt de tip „Aegis”, în sensul că au același sistem antirachetă ca cel folosit de scutul de la Deveselu din România.